Segundo Blanco - Uiquipedia

# Segundo Blanco

### De Uiquipedia

Segundo Blanco González (1899, Xixón - 1957, México) anarquista asturianu.

Albañil de profesión, encargóse mientres la dictadura de Primo de Rivera de caltener la estructura de la CNT n'Asturies y llegó a ocupar el cargu de Secretariu Xeneral de la organización anarcosindicalista en 1926. Esi mesmu añu metiéronlu presu, lo mesmo qu'en 1931 y 1934.

Al entamu de la Guerra Civil Española presidió'l Comité de Guerra de Xixón y ocupará posteriormente la Conseyería d'Industria nel Conseyu Interprovincial d'Asturies y Llión formáu en xineru de 1937, y formó parte de la Comisión de Guerra una vegada qu'ésti se tresformó nel Conseyu Soberanu d'Asturies y Llión.

Tres la ocupación d'Asturies, fuxó a Francia y pasó a Cataluña. Foi Secretariu de Defensa nel Comité Nacional de la CNT y n'abril de 1938 formó parte del gobiernu de Juan Negrín ocupando la cartera de Instrucción y Sanidá Pública. Tres la guerra esilióse na ciudá francesa d'Orleáns pa llueu marchar a México onde morrió en 1957.

## [editar] Enllace esternu

- Fonte consultada pa facer esti artículu

Retrieved from "http://ast.wikipedia.org../../../s/e/g/Segundo_Blanco_eb92.html"

Categoríes: Políticos d'Asturies | Anarquistes asturianos | Secretarios Xenerales de la CNT | Movimientu obreru

##### Views

- Artículu
- Discusión
- Revisión actual

##### Buscar

##### Otres llingües

- Español